RESOLUCIÓN do 9 de xullo de 1996, da Dirección Xeral de Universidades e Investigación, pola que se resolve o concurso público para a concesión de bolsas para actualización do profesorado respecto da materia que imparten e axudas para a formación de profesorado en novas titulacións, convocados nos anexos I e II da Orde do 26 de abril de 1996 (DOG do 10 de maio) pola que se convocan e aproban as bases polas que se rexerán as convocatorias de bolsas e axudas de apoio á formación e actualización do profesorado universitario.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/07/1996

A Orde do 26 de abril de 1996 (DOG do 10 de maio), pola que se convocan e aproban as bases que rexerán as convocatorias de bolsas e axudas de apoio á formación e actualización do profesorado universitario prevé, respectivamente, nos seus anexos I e II, a concesión de bolsas para actualización do profesorado respecto da materia que imparten e de axudas para a formación de profesores en novas titulacións.
Na súa virtude, de acordo co establecido nas bases da convocatoria e atendendo ás propostas elaboradas pola Comisión de Selección de Política Científica creada polo Decreto 160/1991, do 16 de maio (DOG do 28 de maio) e orde da Consellería de Educación e Ordenación Universitaria do 27 de xullo de 1994 (DOG do 10 de agosto), esta dirección xeral,
RESOLVE:
Primeiro.-Concederlle unha bolsa para actualización do profesorado respecto da materia que
imparten ás persoas que se relacionan no anexo I á presente resolución, para realizar unha estadía no centro que se sinala, durante o período que se especifica e na contía que se indica en cada caso.
Segundo.-Concederlle unha axuda para a formación de profesores en novas titulacións ás persoas que se relacionan no anexo II á presente resolución, durante o período que se especifica e na contía que se sinala en cada caso.
Terceiro.-Os pagamentos destas bolsas faranse de acordo co establecido nas respectivas bases da convocatoria (puntos I.3 e II.4).
Cuarto.-A inobservancia por parte dos beneficiarios de calquera das bases establecidas na orde de convocatoria do 26 de abril de 1996 suporá a perda do dereito a percibi-la subvención correspondente.
Quinto.-Contra a presente resolución os interesados poderán interpoñer recurso ordinario ante o conselleiro de Educación e Ordenación Universitaria no prazo dun mes contado a partir do día seguinte ó da publicación da presente resolución no DOG, de acordo co disposto nos artigos 114 e seguintes da Lei 30/1992, de réxime xurídico das administracións públicas e do procedemento administrativo común.
Disposicion derradeira
A presente resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 9 de xullo de 1996.
José Manuel Touriñán López
Director xeral de Universidades e Investigación
ANEXO I
Bolseiro
Lugar
Duración
(meses)
Contía
mensual
Axuda
Institucional
Contía
total
Baña Castro, Manoel
Facultade de Psicoloxía.
Universidade da Laguna
España
1
100.000
50.000
150.000
Barbeito Varela, José Manuel
School o English Studies
Universidade de Cardiff
Reino Unido
1
150.000
80.000
230.000
Blanco Outón, Cristina
Biblioteca da Universidade de Londres
Reino Unido
1
150.000
80.000
230.000
Criado Boado, Cecilia
Facoltá di Lettere e Filosofía
Universidade de Pisa
Italia
1
150.000
80.000
230.000
ANEXO II
Bolseiro
Lugar
Duración
(meses)
Contía
mensual
Axuda
Institucional
Contía
total
González Fontao, Mª del Pilar
Universidade de Sevilla
España
1
100.000
50.000
150.000
Lavandeira Villot, Xavier
University College
Londres
3
150.000
80.000
530.000
5315